Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [7. számú melléklet a 8/2001. (I. 26.) FVM rendelethez]
Paragraph Index: 609

7. ELJÁRÁS 7.1. Az oldat elkészítése Mérjük az elõkészített minta 2,5 g-ját 0,001 pontossággal egy 300 ml-es Kjeldahl lombikba, és nedvesítsük meg 20 ml vízzel. Adjunk hozzá 20 ml tömény kénsavat (4.1.) és néhány szem üveggyöngyöt az egyenletes forrás biztosítására. A kifröcsögés megakadályozására tegyünk lombik nyakába hosszúszárú üvegtölcsért. Melegítsük kezdetben lassan, majd növelve a hõt mindaddig, amíg fehér füst keletkezése válik megfigyelhetõvé (30—40 perc). Hûtsük le, és hígítsuk 100—150 ml vízzel. Veszteség nélkül vigyük át 500 ml-es mérõlombikba, az üledékeket is átöntve. Hagyjuk szobahõmérsékletre hûlni, töltsük jelig vízzel, keverjük össze, és ha szükséges, szûrjük át száraz szûrõn száraz lombikba. 7.2. Az oldat vizsgálata A fentiek szerint nyert oldatból hiteles pipettával vigyünk a C/1. módszer kiválasztott változatának megfelelõen 25, 50 vagy 100 ml-t a desztilláló lombikba. Desztilláljuk ki az ammóniát a C/1. módszerben leírtak szerint, elegendõ NaOH-t (d20 = 1,33 g/ml) (4.2.) adva a desztilláló lombikba jelentõs lúgfölösleg biztosításához. 7.3. Vakpróba Végezzünk vakpróbát (minta hozzáadása nélkül) a vizsgálattal azonos körülmények között, és ezt vegyük figyelembe a végeredmény kiszámításánál. 7.4. Kontroll vizsgálat A vizsgálat elõtt frissen készített karbamid oldat (4.11.) alikvot részével ellenõrizzük, hogy a berendezés jól mûködik-e, és a módszert helyesen alkalmazzuk.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes